**Ministru kabineta noteikumu projekta**

**“Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts kontroles 2013.gada 13.septembra revīzijas ziņojumā par Latvijas Republikas 2012.gada pārskata par valsts budžeta izpildi un par pašvaldību budžetiem valsts budžeta ieņēmumu daļu Nr.5.1-2-33-2/2012 sniegtais ieteikums un ar Ministru kabineta 2014.gada 28.novembra rīkojumu Nr.694 “Par Uzņēmējdarbības vides uzlabošanas pasākumu plānu 2014.–2015.gadam” apstiprinātā Uzņēmējdarbības vides uzlabošanas pasākumu plāna 2014.–2015.gadam 6.4.apakšpunktā minētais pasākums – vienkāršot alkoholisko dzērienu un tabakas izstrādājumu marķēšanas sistēmu un samazināt administratīvo slogu nodokļu maksātājiem |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai alkoholiskos dzērienus un tabakas izstrādājumus ņemtu valsts kontrolē atbilstoši noteiktajiem akcīzes nodokļa samaksas nosacījumiem un būtu pārliecība, ka tiem ir legāla izcelsme, alkoholiskos dzērienus un tabakas izstrādājumus marķē ar akcīzes nodokļa markām.  Šobrīd kārtību, kādā alkoholiskos dzērienus un tabakas izstrādājumus marķē ar akcīzes nodokļa markām, tajā skaitā pasūtāmo akcīzes nodokļa marku daudzuma, to izsniegšanas termiņu un saņemšanas nosacījumus, kā arī kārtību, kādā sniedzama informācija par izlietotajām akcīzes nodokļa markām, nosaka Ministru kabineta 2009.gada 7.aprīļa noteikumi Nr.320 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” (turpmāk – Ministru kabineta 2009.gada 7.aprīļa noteikumi Nr.320). Lai atvieglotu administratīvo slogu nodokļu maksātājiem, vienkāršotu akcīzes nodokļa marku apriti un uzlabotu Valsts ieņēmumu dienesta akcīzes nodokļa marku aprites uzraudzību un kontroli, ir sagatavots Ministru kabineta noteikumu projekts “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” (turpmāk – noteikumu projekts), kas aizstās Ministru kabineta 2009.gada 7.aprīļa noteikumus Nr.320.  Šobrīd Ministru kabineta 2009.gada 7.aprīļa noteikumos Nr.320 nav skaidri definēts, kam Valsts ieņēmumu dienests izsniedz akcīzes nodokļa markas un kur attiecīgais nodokļu maksātājs var veikt alkoholisko dzērienu vai tabakas izstrādājumu marķēšanu. Lai neradītu pārpratumus tiesību normu piemērošanā, noteikumu projektā ir precīzi uzskaitīts, kam Valsts ieņēmumu dienests izsniedz akcīzes nodokļa markas un kur attiecīgais nodokļu maksātājs var veikt alkoholisko dzērienu vai tabakas izstrādājumu marķēšanu.  Šobrīd Ministru kabineta 2009.gada 7.aprīļa noteikumi Nr.320 paredz, ka izsniegtās akcīzes nodokļa markas tiek piesaistītas konkrēta alkoholiskā dzēriena vai tabakas izstrādājuma nosaukumam, ražotājam, ražotājvalstij, kas neietekmē akcīzes nodokļa likmi. Šāda marķēšanas sistēma ir sarežģīta un ir liels birokrātiskais un administratīvais slogs nodokļu maksātājiem, turklāt tā nav nepieciešama akcīzes preču aprites uzraudzības pasākumiem. Lai samazinātu administratīvo slogu nodokļu maksātājiem, kā arī atvieglotu akcīzes nodokļa marku uzskaiti un marķēšanu, noteikumu projektā ir paredzēts akcīzes nodokļa markas piesaistīt likumā “Par akcīzes nodokli” noteiktajai ar akcīzes nodokli apliekamajai alkoholisko dzērienu vai tabakas izstrādājumu (izņemot cigaretes) grupai. Akcīzes nodokļa markas cigaretēm arī turpmāk tiks piesaistītas cigarešu nosaukumiem un maksimālajai mazumtirdzniecības cenai. Šādu nosacījumu nepieciešams saglabāt, lai nodrošinātu Eiropas Savienības pieprasījumu izpildi par Latvijas Republikā pieejamo cigarešu sortimentu un to cenām, kā arī būtu iespēja sniegt informāciju par Latvijas Republikā legālajā apritē esošo cigarešu nosaukumiem un to cenām. Tikai pēc maksimālās mazumtirdzniecības cenas ir iespējams piemērot akcīzes nodokļa nodrošinājumu, saņemot akcīzes nodokļa markas cigarešu marķēšanai, kā arī lai noteiktu akcīzes nodokļa apmēru gadījumā, ja šāds nodrošinājums netiek piemērots.  Šobrīd Ministru kabineta 2009.gada 7.aprīļa noteikumos Nr.320 nav skaidri noteikts, kādā termiņā pēc speciālās atļaujas (licences) anulēšanas nodokļu maksātājam ir jāiesniedz pārskati par akcīzes nodokļa marku apriti (turpmāk – marku aprites pārskats) un kāda ir tālākā rīcība ar akcīzes nodokļa markām. Lai neradītu pārpratumus tiesību normu piemērošanā, ir nepieciešams precizēt normas, kas nosaka nodokļu maksātāja rīcību ar uzskaitē esošajām akcīzes nodokļa markām pēc speciālās atļaujas (licences) anulēšanas. Noteikumu projektā jānosaka, ka apstiprināts noliktavas turētājs un reģistrēts saņēmējs marku aprites pārskatu iesniedz, kamēr ir spēkā esoša speciālā atļauja (licence) vai tajā norādītais ieraksts par konkrētu akcīzes preču veidu vai konkrētu darbību – alkoholisko dzērienu vai tabakas izstrādājumu marķēšana. Pēc speciālās atļaujas (licences) vai tajā norādītā ieraksta par konkrētu akcīzes preču veida vai konkrētas darbības – alkoholisko dzērienu vai tabakas izstrādājumu marķēšana – anulēšanas apstiprināts noliktavas turētājs veic akcīzes nodokļa marku atlikumu inventarizāciju pēc stāvokļa speciālās atļaujas (licences) anulēšanas dienā un iesniedz marku aprites pārskatu. Savukārt īslaicīgi reģistrēts saņēmējs marku aprites pārskatu iesniedz, kamēr atlikumā ir akcīzes nodokļa markas. Noteikumu projektā ir nepieciešams noteikt, ka viena mēneša laikā pēc speciālās atļaujas (licences) anulēšanas nodokļu maksātājam jāatdod Valsts ieņēmumu dienestā atlikumā esošās neizmantotās akcīzes nodokļa markas.  Šobrīd saskaņā ar Ministru kabineta 2009.gada 7.aprīļa noteikumiem Nr.320 marku aprites pārskatos un iesniegumos par atdotajām akcīzes nodokļa markām visas ailes ir jāaizpilda manuāli. Manuāla aiļu aizpildīšana rada lielāku iespēju nodokļu maksātājam kļūdīties, aizpildot informāciju par akcīzes nodokļa markām un aprēķinot akcīzes nodokli. Šobrīd, lai atdotu akcīzes nodokļa markas, nodokļa maksātāji sagatavo iesniegumu papīra formā un kopā ar akcīzes nodokļa markām iesniedz to Valsts ieņēmumu dienestā. Iesniegumu iesniegšana papīra formā neļauj informācijas sistēmā veikt atdoto akcīzes nodokļa marku kontroli un uzskaiti. Tādējādi nav novērsta iespēja nodokļa maksātājam iesniegt uzskaitē neesošas akcīzes nodokļa markas vai iesniegt vairāk nekā nodokļa maksātājam to ir uzskaitē. Lai nodokļu maksātājiem atvieglotu pārskatu un iesniegumu aizpildīšanu, bet Valsts ieņēmumu dienestam atvieglotu pārbaudes un kontroles veikšanu, noteikumu projekts paredz, ka iesniegums par atdotajām alkoholisko dzērienu un tabakas izstrādājumu akcīzes nodokļa markām tiek iesniegts elektroniski un akcīzes nodokļa markas tiek atdotas Valsts ieņēmumu dienestā trīs darba dienu laikā pēc minētā iesnieguma iesniegšanas.  Šobrīd saskaņā ar Ministru kabineta 2009.gada 7.aprīļa noteikumiem Nr.320 importētājs, cita persona un apstiprināts noliktavas turētājs, kas saskaņā ar Alkoholisko dzērienu aprites likuma nosacījumiem pats ražo vīnu vai raudzētos dzērienus, kuru kopējais apjoms nepārsniedz 1000 litru kalendāra gadā, no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), pirms akcīzes nodokļa marku saņemšanas iesniedz akcīzes nodokļa samaksas apliecinājumu un sniedz akcīzes nodokļa marku aprites pārskatus tāpat kā citi nodokļu maksātāji, kas, saņemot akcīzes nodokļa markas, izmanto vispārējo nodrošinājumu. Ņemot vērā, ka minētie nodokļu maksātāji samaksā akcīzes nodokli pirms akcīzes nodokļa marku saņemšanas un tādējādi ir izpildījuši nodokļa samaksas pienākumu, noteikumu projektā paredzēts, ka marku aprites pārskati šiem nodokļu maksātājiem nav jāiesniedz.  Šobrīd saskaņā ar Ministru kabineta 2009.gada 7.aprīļa noteikumiem Nr.320 noteikti minimālie pasūtāmie akcīzes nodokļa marku daudzumi tabakas izstrādājumiem – 7000 papīra akcīzes nodokļa marku smēķējamās tabakas, cigāru un cigarillu marķēšanai un 24 500 papīra akcīzes nodokļa marku ar vienu maksimālo mazumtirdzniecības cenu cigarešu marķēšanai. Šāds nosacījums būtiski ierobežo nodokļu maksātājus, kas plāno veikt tabakas izstrādājumu laišanu brīvam apgrozījumam vai nodošanu patēriņam nelielos daudzumos. Tādējādi noteikumu projektā ir nepieciešams noteikt vienkāršākus nosacījumus akcīzes nodokļa marku izgatavošanai un piegādei, turklāt, lai nodrošinātu iespēju laist brīvam apgrozījumam vai nodot patēriņam tabakas izstrādājumus nelielos daudzumos, noteikumu projektā ir nepieciešams paredzēt, ka vienā iesniegumā pieprasītais minimālais pasūtāmais daudzums papīra akcīzes nodokļa markām smēķējamās tabakas, cigāru un cigarillu marķēšanai ir 500 gabalu. Šāds minimālais daudzums ir noteikts, ņemot vērā nodokļu maksātāju ieteikumu fasēt akcīzes nodokļa markas stabiņos pa 500 gabaliem katrā iepakojumā, kas ir optimālais daudzums, lai kvalitatīvi nodrošinātu akcīzes nodokļa marku ievietošanu marķēšanas iekārtās. Nodokļa maksātājs, kurš veic tabakas izstrādājumu (izņemot cigaretes) marķēšanu, izvēlas papīra vai hologrammas akcīzes nodokļa markas atbilstoši ražošanas un marķēšanas iekārtām un iespējām. Savukārt akcīzes nodokļa markas cigarešu marķēšanai nodokļu maksātāji varēs pasūtīt tādos apmēros, kādi tie būs nepieciešami konkrētu cigarešu ar vienu maksimālo mazumtirdzniecības cenu marķēšanai. Šādas normas ieviešana samazinās atdoto neizmantoto akcīzes nodokļa marku atdošanu Valsts ieņēmumu dienestā.  Šobrīd saskaņā ar Ministru kabineta 2009.gada 7.aprīļa noteikumiem Nr.320 noteikti termiņi cigarešu akcīzes nodokļa marku pasūtīšanai divas reizes mēnesī – no pirmā līdz piektajam datumam un no piecpadsmitā līdz divdesmitajam datumam. Konkrētu termiņu noteikšana ierobežo nodokļu maksātājus un liek pielāgot ražošanas procesu akcīzes nodokļa marku pasūtīšanai un saņemšanai. Lai atvieglotu akcīzes nodokļa marku pasūtīšanu un saņemšanu atbilstoši cigarešu ražošanas plāniem, nepieciešams atcelt noteiktos cigarešu akcīzes nodokļa marku pasūtīšanas termiņus.  Šobrīd saskaņā ar Ministru kabineta 2009.gada 7.aprīļa noteikumiem Nr.320 cigarešu akcīzes nodokļa marku saņemšanai ir jāaizpilda divi iesniegumi – pasūtīšanai un saņemšanai, kā arī minēto dokumentu manuāla aizpildīšana nodokļu maksātājiem ir papildus nevajadzīgs administratīvais slogs. Ņemot vērā, ka tiks atcelti pasūtāmo cigarešu minimālie apjomi un netiks noteikti pasūtīšanas termiņi, noteikumu projektā nepieciešams paredzēt, ka cigarešu akcīzes nodokļa marku saņemšanai būs viens kopējs iesniegums – pasūtīšanai un saņemšanai –, kas atvieglos nodokļu maksātāju uzskaiti par pasūtītajām akcīzes nodokļa markām. Tāpat noteikumu projektā ir nepieciešams noteikt, ka tabakas izstrādājumu (cigarešu) akcīzes nodokļa marku saņemšana nodrošināma, sākot ar desmito darba dienu no nodokļa maksātāja iesnieguma saņemšanas.  Lai atvieglotu iesniegumu un marku aprites pārskatu aizpildīšanu, nepieciešams nodrošināt, ka marku aprites pārskatos un iesniegumos visās ailēs, par kurām ir pieejama informācija no Valsts ieņēmumu dienesta informācijas sistēmām, būs nodrošināta šo datu automātiska aizpilde |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs nodokļu maksātājus, kuriem izsniegtas speciālās atļaujas (licences) apstiprināta noliktavas turētāja darbībai un reģistrēta saņēmēja darbībai, kā arī īslaicīgi reģistrētus saņēmējus, importētājus un citas personas, kurām ir tiesības saņemt akcīzes nodokļa markas. Saskaņā ar Valsts ieņēmumu dienesta rīcībā esošo informāciju akcīzes nodokļa markas saņem aptuveni 130 nodokļu maksātāji, no kuriem 92 % ir apstiprināti noliktavas turētāji, tai skaitā 25 % no tiem ir apstiprināti noliktavas turētāji, kas saskaņā ar Alkoholisko dzērienu aprites likuma nosacījumiem paši ražo vīnu vai raudzētos dzērienus, kuru kopējais apjoms nepārsniedz 1000 litru kalendāra gadā, no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), kuri, saņemot akcīzes nodokļa markas, iesniedz akcīzes nodokļa samaksas apliecinājumu, un 8 % ir citi akcīzes nodokļa maksātāju veidi (importētājs, reģistrēts saņēmējs, īslaicīgi reģistrēts saņēmējs vai persona, kas saskaņā ar likuma “Par akcīzes nodokli” 26.pantu Latvijas Republikā no citas dalībvalsts ieved vai saņem ar akcīzes nodokļa markām marķējamās akcīzes preces) |
| 2. | Tiesiskā regulējuma ietekme uz tautsaimniecību un administratīvo slogu | Nodokļu maksātājiem tiks vienkāršoti alkoholisko dzērienu un tabakas izstrādājumu akcīzes nodokļa marku pasūtīšanas, saņemšanas un informācijas sniegšanas par akcīzes nodokļa marku apriti nosacījumi, kas samazinās administratīvo slogu:   * nebūs jāveic detalizēta alkoholisko dzērienu un tabakas izstrādājumu (izņemot cigaretes) nosaukumu uzskaite, pasūtot akcīzes nodokļa markas, veicot marķēšanu un sniedzot informāciju par akcīzes nodokļa marku apriti; * importētājiem, citām personām un apstiprinātiem noliktavas turētājiem, kas saskaņā ar Alkoholisko dzērienu aprites likuma nosacījumiem paši ražo vīnu vai raudzētos dzērienus, kuru kopējais apjoms nepārsniedz 1000 litru kalendāra gadā, no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), marku aprites pārskati nebūs jāiesniedz; * tiks atvieglota akcīzes nodokļa marku pasūtīšana un saņemšana atbilstoši cigarešu ražošanas plāniem; * pārskatos un iesniegumos informācija, kas ir pieejama Valsts ieņēmumu dienesta informācijas sistēmās, tiks automātiski aizpildīta, sagatavojot attiecīgo dokumentu |
| 3. | Administratīvo izmaksu monetārs novērtējums | Pamatojoties uz Latvijas alkohola nozares asociācijas un Latvijas Pārtikas uzņēmumu federācijas sniegto informāciju, izmaksas atbilstības prasību izpildei nodokļa maksātājiem, kuriem būs jāpielāgo informācijas sistēmas, ņemot vērā uzņēmuma uzskaites sistēmu, uzņēmuma lielumu un darbības veidu, būs mērāmas aptuveni no 1000 līdz 20 000 *euro* apmērā.  Informācijas sniegšanas pienākuma radītās izmaksas nav iespējams aprēķināt, jo finanšu līdzekļu apjoms, kas nepieciešams, lai nodrošinātu paredzētās informācijas sniegšanas pienākuma izpildi, un laika patēriņš, kas nepieciešams, lai sagatavotu informāciju, kuru sniegšanu paredz projekts, ir atkarīgs no uzņēmumā ieviestās uzskaites sistēmas, uzņēmuma lieluma un darbības veida |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | n-tais gads | | Turpmākie trīs gadi (*euro*) | | |
| **n+1** | **n+2** | **n+3** |
| saska-ņā ar valsts bu-džetu kārtē-jam ga-dam | izmaiņas kārtējā gadā, salīdzi-not ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Valsts ieņēmumu dienestam, lai ieviestu paredzamos grozījumus atbilstoši Ministru kabineta noteikumu projektam “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” un veiktu izmaiņas informācijas sistēmās, paredzamā darbietilpība ir līdz 252 cilvēkdienām, kuru izmaksas ir līdz 83 470 EUR, t.sk.:  - Nodokļu informācijas sistēmā – līdz 27 574 EUR (72 c/d);  - Elektroniskās deklarēšanās sistēmā – līdz 40 112 EUR (130 c/d);  - Datu noliktavas sistēmā – līdz 15 784 EUR (50 c/d) | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums līdz 83 470 EUR apmērā, lai veiktu minētās izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam piešķirtā budžeta ietvaros un papildus finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana”.  Īstenojot attiecīgās izmaiņas Valsts ieņēmumu dienesta informācijas sistēmās un vērtējot veicamo darbu savstarpējās atkarības, ieviešamās izmaiņas Datu noliktavas sistēmā (turpmāk – DNS) ir tieši atkarīgas no izmaiņām (to specifikācijas), kas tiks ieviestas Nodokļu informācijas sistēmā (turpmāk – NIS). Attiecīgi DNS izmaiņu projektējumu iespējams uzsākt tikai pēc NIS projektējuma izstrādes. Ņemot vērā minētās atkarības, izmaiņu apjomu un nepieciešamību nodrošināt pilnvērtīgu projektēšanas–izstrādes–testēšanas–ieviešanas procesu, pēc Ministru kabineta noteikumu izdošanas izmaiņu ieviešanas nodrošināšanai Valsts ieņēmumu dienesta informācijas sistēmās nepieciešami ne mazāk kā trīs kalendāra mēneši NIS un Elektroniskās deklarēšanas sistēmai un četri kalendāra mēneši DNS | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā anotācija tiks nosūtīta viedokļa izteikšanai Tabakas izstrādājumu ražotāju nacionālajai asociācijai, Latvijas alkohola nozares asociācijai, Latvijas Viesnīcu un restorānu asociācijai, Latvijas Vīnkopju un vīndaru biedrībai |
| 2. | Sabiedrības līdzdalība projekta izstrādē | Par projektu un tā anotāciju ir saņemti viedokļi no Latvijas alkohola nozares asociācijas, Latvijas Darba devēju konfederācijas, Tabakas izstrādājumu ražotāju nacionālās asociācijas un SIA “PHILIP MORRIS LATVIA” |
| 3. | Sabiedrības līdzdalības rezultāti | Latvijas alkohola nozares asociācijai nav iebildumu par projektu.  Tabakas izstrādājumu ražotāju nacionālā asociācija un SIA “PHILIP MORRIS LATVIA” izteica priekšlikumus par sagatavoto noteikumu projektu. 2014.gada 11.novembrī notika tikšanās ar Tabakas izstrādājumu ražotāju nacionālās asociācijas pārstāvjiem, kurā tika pārrunāti izteiktie priekšlikumi un tie pārsvarā ir ņemti vērā. Ir panākta vienošanās, ka priekšlikums nepiesaistīt akcīzes nodokļa markas cigarešu nosaukumiem netiek ņemts vērā, jo akcīzes nodokļa markas cigaretēm arī turpmāk tiks piesaistītas cigarešu nosaukumiem un maksimālajai mazumtirdzniecības cenai. Šādu nosacījumu nepieciešams saglabāt, lai varētu nodrošināt Eiropas Savienības pieprasījumu izpildi par Latvijas Republikā pieejamo cigarešu sortimentu un to cenām, kā arī būtu iespēja sniegt informāciju par Latvijas Republikā legālajā apritē esošo cigarešu nosaukumiem un to cenām. Tikai pēc maksimālās mazumtirdzniecības cenas ir iespējams piemērot akcīzes nodokļa nodrošinājumu, saņemot akcīzes nodokļa markas cigarešu marķēšanai, kā arī noteikt akcīzes nodokļa apmēru gadījumā, ja šāds nodrošinājums netiek piemērots.  Latvijas Darba devēju konfederācija izteica priekšlikumus un ieteikumus, kuru apspriešana un izvērtēšana notika 2015.gada 10.februāra sanāksmē.  Ir panākta vienošanās par daļēju priekšlikumu ņemšanu vērā, kā rezultātā :   * tika mainītas marku aprites pārskatu formas; * importētājiem, citām personām un apstiprinātiem noliktavas turētājiem, kas saskaņā ar Alkoholisko dzērienu aprites likuma nosacījumiem paši ražo vīnu vai raudzētos dzērienus, kuru kopējais apjoms nepārsniedz 1000 litru kalendāra gadā, no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), nebūs jāsniedz marku aprites pārskati |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | Valsts ieņēmumu dienests | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros.  Jaunu valsts institūciju izveidošana nav nepieciešama un papildu finansējums nav nepieciešams. | | |
| 3. | Cita informācija | Nav | | |
|  | | | |  |

Anotācijas IV, V sadaļa – projekts šo jomu neskar.

Finanšu ministrs J.Reirs

19.03.2015. 12.00

2595

M.Barkāns

67120155, [martins.barkans@vid.gov.lv](mailto:martins.barkans@vid.gov.lv)